**LĒMUMS**

Liepājā

|  |  |
| --- | --- |
| 2024. gada 19. decembrī | Nr.513/12  (prot. Nr.12, 47.§) |

Par nekustamā īpašuma, neapbūvēta

zemesgabala Talsu ielā 49A, Liepājā

atsavināšanu

Lai atsavinātu nekustamo īpašumu, kurš nav nepieciešams Liepājas valstspilsētas pašvaldībai funkciju nodrošināšanai, un apstiprinātu elektroniskās izsoles noteikumus, tostarp izsoles sākumcenu atsavināšanai nodotajam nekustamajam īpašumam, pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu un 3. panta otro daļu, 4. panta pirmo un otro daļu, 5. panta pirmo un piekto daļu, 29.1 pantu, 29.2 panta pirmo daļu, 31. panta pirmo daļu, 32. panta pirmās daļas 1. punktu, 34. pantu un 36. panta pirmo daļu, Publiskas personas finanšu līdzekļu un mantas izšķērdēšanas novēršanas likuma 3. panta pirmās daļas 2. punktu, kas noteic, ka manta atsavināma par iespējami augstāku cenu, Liepājas valstspilsētas pašvaldības Nekustamo īpašumu jautājumu konsultatīvās komisijas 2024. gada 17. jūnija priekšlikumu (sēdes protokols Nr.10), izskatot sertificēta nekustamā īpašuma vērtētāja (sertifikāts Nr.76) Anitas Vēdiķes 2024. gada 30. augusta nekustamā īpašuma novērtējuma atskaiti "Par nekustamā īpašuma – zemes vienības, kas atrodas Talsu ielā 49A, Liepājā novērtēšanu", sertificēta nekustamā īpašuma vērtētāja (sertifikāts Nr.60) Jāņa Rīdūža 2024. gada 28. augusta novērtējumu "Atskaite par nekustamā īpašuma Liepājā, Talsu ielā 49A, (kadastra Nr.1700-014-0524, neapbūvēta zemesgabala) iespējamās tirgus vērtības noteikšanu", Liepājas valstspilsētas pašvaldības domes pastāvīgās Attīstības komitejas 2024. gada 12. decembra lēmumu (sēdes protokols Nr.12) un pastāvīgās Finanšu komitejas 2024. gada 12. decembra lēmumu (sēdes protokols Nr.12), Liepājas valstspilsētas pašvaldības dome **nolemj**:

1. Atļaut uzsākt Liepājas valstspilsētas pašvaldībai piederoša nekustamā īpašuma Talsu ielā 49A, Liepājā, kadastra numurs 1700 014 0524 (reģistrēts Liepājas pilsētas zemesgrāmatas nodalījumā Nr.100000849196), atsavināšanu, nosakot atsavināšanas veidu – pārdošana izsolē.

2. Apstiprināt Liepājas valstspilsētas pašvaldībai piederoša nekustamā īpašuma, neapbūvēta zemesgabala Talsu ielā 49A, Liepājā, kadastra numurs 1700 014 0524, nosacīto cenu 14400 EUR (četrpadsmit tūkstoši četri simti *euro*).

3. Izdot Liepājas valstspilsētas pašvaldības domes 2024. gada 19. decembra noteikumus Nr.70 "Nekustamā īpašuma, neapbūvēta zemesgabala Talsu ielā 49A, Liepājā (kadastra numurs 1700 014 0524) elektroniskās izsoles noteikumi".

4. Uzdot Liepājas Nekustamā īpašuma pārvaldei Publiskas personas mantas atsavināšanas likumā noteiktajā kārtībā organizēt lēmuma 1. punktā minētā īpašuma atsavināšanu.

5. Uzdot Liepājas valstspilsētas pašvaldības Nekustamo īpašumu jautājumu konsultatīvajai komisijai Publiskas personas mantas atsavināšanas likumā noteiktajā kārtībā apstiprināt izsoles rezultātus un izskatīt sūdzības par izsoles rīkotāja darbībām, ja tādas tiek iesniegtas.

6. Pēc lēmuma 4. punkta izpildes uzdot Liepājas Nekustamā īpašuma pārvaldei sagatavot lēmuma 1. punktā minētā nekustamā īpašuma pirkuma līgumu.

7. Pilnvarot Liepājas Nekustamā īpašuma pārvaldes vadītāju parakstīt lēmuma 1. punktā minētā nekustamā īpašuma pirkuma līgumu.

8. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Nekustamo īpašumu jautājumu konsultatīvai komisijai, Liepājas Nekustamā īpašuma pārvaldei (galvenajai grāmatvedei) | |